Accra Polytechnic

Accra Technical University (ATU) anɛ sakur kanɛ ka ba da mɛɛli bɛ yʋʋm tusir, kɔbiswai nɛ pisnaasi nɛ awai la ni, ye li an nuꞌug tʋʋma sakuri bɛ Ghana. Ka ba pʋdi li ye Accra Technical Institute ka bas suor ye li pinꞌil tʋʋma bɛ yʋʋm tusir, kɔbiswai nɛ pisnu nɛ ayɔpɔi la ni. Ka Parliament of Ghana tiꞌakili lɛbis Polytechnic yʋʋm tusayi nɛ ayɔpɔi la ni. Ba da tiꞌaki li lɛbis university, ka li kilim Accra Technical University (ATU) yʋʋm tusayi nɛ piinɛ ayuobʋ ni. Sakur la bɛnɛ Accra, Ghana tɛnpʋʋg titaꞌar la ni. Accra Technical University gɔsid nɛ nuꞌug tʋʋma nam zamisig. Sakur la zamisid paꞌala bɛdigʋ anina, ka ba siꞌeba an naꞌasaasɔɔng zamisʋg, nuꞌug tʋʋma zamisʋg, tɔlʋŋ zamisʋg, diꞌema nɛ laꞌad maalig zamisʋg. Pinꞌilig Pinꞌilig Accra Technical University da anɛ University kanɛ paꞌan nuꞌug tʋʋma yela li pinꞌilig saŋa. Ba da maali li nɛ yʋʋm tusir, kɔbiswai nɛ pisnaasi nɛ awai la ni ka zuŋi li yʋʋm tusir, kɔbiswai nɛ pisnu nɛ ayɔpɔi ka pʋdi li Accra Technical Institute. Yʋʋm tusir, kɔbiswai nɛ pisyuobʋ nɛ atanꞌ ni, ba da pʋdi li yʋꞌʋr ye Accra Polytechnic, sankan gomɛna zugraan kpɛɛm Dr. Kwame Nkrumah da tik nuꞌug. Wada banɛ gɔsid Polytechnic sakurnam yela linɛ da pinꞌil yʋʋm tusir, kɔbiswai nɛ piswai nɛ ayi saŋa (PNDC wada kɔbistanꞌ nɛ pisi nɛ yinne) da bas suor, yʋʋm tusir, kɔbiswai nɛ piswai nɛ atanꞌ nɛ yʋʋm tusir, kɔbiswai nɛ piswai nɛ anaasi zamisig yʋʋŋ la ka li da pinꞌil tʋʋma. Ba ba dʋꞌʋs Accra Technical University ka li lieb sakur titaꞌar. Zamisig zinꞌig nwa da bɛnɛ lʋgir kanɛ gɔsid sakur titada la nuꞌusin, ye ba tisid kasɛta gbana. Ban da pinꞌil tʋʋma dɔlisid wada kanɛ buon PNDC wada kɔbistanꞌ nɛ pisi nɛ yinne la, sakur la da zamisid zamisbanɛ na nyaŋi sʋŋ Ghana banɛ bɔɔd nuꞌug tʋʋma nam kɔnꞌɔb-kɔnꞌɔb. Yelsiꞌeba da bɛ kati waꞌae ban da dʋꞌʋs sakur la ka li kilim sakur titaꞌar la, laꞌan nɛ wala, Accra Technical University da muku kɛ ka ba zamisig nam la na nyaŋi mɔr sʋŋir bɛdigʋ zʋmaaŋ kaŋa nwa ni. Accra Technical University da pinꞌili zamisid zamistitada bɛ fiitanam paꞌalʋg, banɛ gɔsid naꞌasaabʋgʋm paꞌalʋg, yaꞌ mɛɛb paꞌalʋg, wada paꞌalʋg, kʋgʋs kpaꞌab nɛ li maalig paꞌalʋg, gbaŋ sɔbidib nɛ tuongaadig paꞌalʋg, buudi pianꞌad kɔnꞌɔb-kɔnꞌɔb paꞌalʋg, ligidi kaanlig zamisig, daꞌa diib zamisig, laꞌad daꞌab nɛ li kuosig paꞌalʋg, Hotel ni diib kuosig nɛ tuongaadig paꞌalʋg, fʋʋd yɛɛb nɛ li maalig zamisʋg, kaanlig zamisig, nɛ naꞌasaasɔɔng vɛɛnsʋg zamisig. University ziꞌesim Yʋʋm tusayi nɛ ayɔpɔi la ni ka ba da nɔk Polytechnic wada (wada kɔbisyɔpɔi nɛ pisnaasi nɛ anu) la pinꞌil tʋʋma, li da diꞌe PNDC wada kɔbistanꞌ nɛ pisi nɛ yinne kanɛ da paas yʋʋm tusir, kɔbiswai nɛ piswai nɛ ayiꞌ wada pʋʋgin la nɔbir. Wada kan da tis sakurnam banɛ an Polytechnics paŋ nɛ nyali ye ba tis sakur biis la tuumma gbana banɛ buon Higher National Diplomas (HND), Diploma nɛ gbana siꞌeba banɛ wʋsa paas ka Ghana yaꞌanpiini lʋgir tisid la. Ka mɛ tis gbanbanɛ buon Degree, ka li dɔl sakur la kpɛɛmnam wada. Accra Technical University zamisid zamisa zinꞌis piiga banɛ tisid Degree kasɛta gbaŋ, ka zinꞌis piinɛ anu mɛ paꞌan HND paꞌala. Ba zamisid zamisa bama ka li pʋdig nɛ sakurnam zinꞌis atanꞌ ni. Ban an zamisig lʋgir titaꞌar la zug, Accra Technical University dɔlisid nɛ wada banɛ gɔsid University banɛ zamisid nuꞌug tʋʋma yela, wada kanɛ da yi yʋʋm tusayi nɛ piinɛ ayuobʋ na (Wada kɔbisyɔpɔi nɛ pisnaasi nɛ anu). Zamisig zinꞌig Ba zamisig zinꞌig la bɛ nɛ Barnes suor linɛ bɛ Accra sʋꞌʋlim la zamisig University la mɔr zamisa kɔnꞌɔb-kɔnꞌɔb anu. Faculty of Engineering · Zinꞌig kanɛ ka ba paꞌan fiita tʋʋma · Zinꞌig kanɛ ka ba paꞌan naꞌasaa bugum tʋʋma · Zinꞌig kanɛ ka ba paꞌan laꞌad maalig nɛ ba mɔrim sʋŋ yela (wan wʋʋ pala, birig nam nɛ kuom yela Faculty of Built Environment · Accra Technical University Ghana- zinꞌg kanɛ gɔsid pʋʋgin vɛnlim nɛ kʋgʋ nɛ laꞌasiꞌeba maalig · Zinꞌig kanɛ gɔsid yaꞌ mɛɛb paꞌalʋg Faculty of Applied Sciences · Applied Mathematics and Statistics · Naꞌasaasɔɔng zamisig Science Laboratory Technology · Computer zamisig · Tiim nɛ li tʋʋma zamisig Faculty of Applied Arts · Diib dʋgʋb nɛ tuongaadig zamisig zinꞌig · Fuud sɛɛnb nɛ laꞌanyaꞌalis maalig zinꞌig Faculty of Business · Ligidi nɛ li kanl · Tuongaadig nɛ kpɛŋ paꞌalig · Laꞌad kuosig nɛ daꞌab suoya · Daꞌadiib HND Paꞌala Ban da tisi ba paŋ ye ba paꞌal paꞌal titada la, nuꞌug tʋʋma paꞌala la da kpɛlim bɛ, ka ba paꞌan nuꞌug tʋʋma yela bɛ paꞌala bama ni: · Fiita zamisig · Naꞌasaa bugum zamisig · Mɛɛb yela paꞌalig · laꞌad maalig nɛ ba mɔrim sʋŋ yela · Kʋgʋs maalig · Gbaŋsɔbid nɛ tuongaadig paꞌalig · buudi pian'ad gbaŋsɔbid nɛ tuongaadig paꞌalig · Ligidi kaanlig · Daꞌadiib · Laꞌad daꞌab nɛ kuosig · Diib kuosig nɛ tuongaadig paꞌalig · Fuud yɛɛb nɛ li maalig · kaanlig · Naꞌasaasɔɔng vɛɛnsig paꞌalig · Tiim nɛ li tʋʋma Gbanvɛɛnsa